एनएच-8 पर गो-तस्करों से मुठभेड़ कई राउंड फायरिंग, 3 बदमाश घायल
एनएच-8पर बीती देर रात गाय उठाने आए मेव गिरोह के सदस्यों सीआईए पुलिस रेवाड़ी के बीच जमकर मुठभेड़ हुई। गो-तस्करों ने टाटा गाड़ी में गोकशी के लिए गाय भरी हुई थी। पुलिस को देखते ही आरोपियों ने पुलिस पार्टी पर ही गोलियां चला दी। जवाबी कार्रवाई करते हुए पुलिस ने भी फायरिंग की।
गोली लगने से दो आरोपी घायल हो गए। वहीं आनन-फानन में दौड़ाने से बदमाशों की गाड़ी पलट गई, जिससे एक आरोपी घायल हो गया। मुठभेड़ में दो पुलिसकर्मी एएसआई सुभाष एएसआई इंद्रजीत को भी चोटें आई हैं। घायल हुए बदमाशों का पुलिस की निगरानी में ट्रॉमा सेंटर में उपचार चल रहा है।
गांवों से दौड़ाई गाड़ी फिर भिड़े हाईवे पर
शुक्रवार देर रात को सीआईए पुलिस को सूचना मिली कि दिल्ली-जयपुर हाईवे पर मेव गिरोह टायर चोरी करने गाय उठाने की वारदात को अंजाम देने की फिराक में हैं। जानकारी मिली कि आरोपी कसौला थाना क्षेत्र में है। कुछ समय बाद मॉडल टाउन सेक्टर-3 की लोकेशन मिलने पर सीआईए पुलिस ने आरोपियों का पीछा किया, लेकिन आरोपी अपनी गाड़ी को गांवों से होते हुए पाल्हावास, गुडियानी से कोसली रोड पर गायब हो गए। उसके बाद सीआईए की टीम आरोपियों को तलाश करती हुई एनएच-8 पर पहुंच गई।
रात करीब 2.30 बजे उक्त आरोपियों की गाड़ी का फिर से सीआईए की गाड़ी से आमना-सामना हो गया। पुलिस को देखते ही आरोपियों ने पुलिस टीम पर गोली चला दी। जान बचाने के लिए जवाबी कार्रवाई करते हुए पुलिस पार्टी ने भी गोली चलाई।
गोतस्कर पहले भी कई बार पुलिस पर हमले की वारदात को अंजाम दे चुके हैं। 4 माह पहले भी पुलिस पार्टी पर पथराव गोली चलाते हुए जानलेवा हमला किया था। इस वारदात में शामिल एक और आरोपी को सीआईए धारूहेड़ा थाना पुलिस ने गिरफ्तार कर लिया है। आरोपी की पहचान मेवात जिला निवासी अफशिल के रूप में हुई है। उक्त वारदात मे शामिल छह आरोपियों को पुलिस पहले ही गिरफ्तार कर वारदात मे प्रयोग किए गए हथियार पिकअप गाड़ी को बरामद कर चुकी है।
पथराव के साथ ही चलाई थी गोली
3अक्टूबर 2016 की रात को 8-10 आदमी एक पिकअप गाड़ी में सवार होकर आए और कसौला थाना की पीसीआर पर पथराव कर रेवाड़ी की ओर भाग गए थे। कन्ट्रोल रूम से वीटी के बाद शहर में नाकाबंदी की गई। नाकाबंदी देख आरोपी पिकअप को मोड़कर वापस भागे। पीछा कर रही पीसीआर को आता देख आरोपियों ने पीसीआर पर पथराव कर दिया। जब पुलिस कर्मचारियों ने पीसीआर से नीचे उतर कर पिकअप गाड़ी को रुकवाने की कोशिश की तो आरोपियों ने पुलिस पार्टी पर गोली चला दी
टाटा गाड़ी में भरे थे 10 गोवंश
अंधेरेका फायदा उठाते हुए गाड़ी में सवार तीन आरोपी मौके से फरार हो गए। पुलिस ने आरोपियों के पास से एक देशी पिस्तौल, एक देशी कट्टा तीन जिंदा कारतूस बरामद किए हैं। पुलिस ने टाटा गाड़ी में भरी हुए 5 गाय 4 बछड़े 1 बछिया को मुक्त कराकर गोशाला में भिजवा है। पुलिस ने सभी आरोपियों के खिलाफ हत्या का प्रयास आर्म्स एक्ट सहित विभिन्न धाराओं के तहत मामला दर्ज कर आगामी कार्रवाई शुरू की है।
घायल हुआ आरोपी है इनामी बदमाश
फायरिंगमें मिलकपुर तुर्क निवासी आरोपी शाकिर गुवारका निवासी आरोपी जावेद गोली लगने से तथा गांव चिलावली निवासी आरोपी दाउद गाड़ी पलटने के कारण घायल हो गया। आरोपी शाकिर राजस्थान का इनामी बदमाश है और इस पर 3 हजार रुपए इनाम भी घोषित किया हुआ है तथा आरोपी दाउद पर रेवाड़ी राजस्थान में कई मामले दर्ज हैं। दोनों जगह पीओ घोषित किया हुआ है।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva